
ΕΦΗΜΕΡΙΣΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 1973 

31 Δεκεμβρίου 2003 


ΑΠΟΦΑΣΕΙ Σ 

Αριθ. ΔΥΓ3/89292 

Εναρμόνιση της Ελληνικής Νομοθεσίας προς την αντί¬ 
στοιχη Κοινοτική σύμφωνα με την Οδηγία 2001/20/ΕΚ 
της 4ης Απριλίου 2001 «για την προσέγγιση των νομο¬ 
θετικών, κανονιστικών και διοικητικών διατάξεων των 
κρατών μελών όσον αφορά την εφαρμογή ορθής κλι¬ 
νικής πρακτικής κατά τις κλινικές μελέτες φαρμάκων 
προοριζομένων για τον άνθρωπο» 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - 
ΥΓΕΙΑΣ ΚΑΙ ΠΡΟΝΟΙΑΣ 

Έχοντας υπόψη: 

1. Τις διατάξεις 

Α) του άρθρου 1 παράγραφοι 1,2 και 3 και του άρθρου 
3 του Ν. 1338/1983 «Εφαρμογή του Κοινοτικού δικαίου» 
(Α’ 34) όπως τροποποιήθηκε από το άρθρο 6 του Ν. 
1440/1984 «Συμμετοχή της Ελλάδας στο κεφάλαιο, στα 
αποθεματικά και στις προβλέψεις της Ευρωπαϊκής Τρά¬ 
πεζας Επενδύσεων, στο κεφάλαιο της Ευρωπαϊκής Κοι¬ 
νότητας Άνθρακος καιΧάλυβος και του Οργανισμού Εφο¬ 
διασμού ΕΥΡΑΤΟΜ» (Α’ 70) και του άρθρου 65 του Ν. 
1982/1990 (Α’ 101). 

Β) Των άρθρων 14 παρ. 4 και 2 παρ. 1 και 2 του Ν. 
1316/83 (Α’ 3), όπως αντικαταστάθηκε με τις διατάξεις 
του άρθρου 1 του Ν. 1965/91 (Α’ 146) «Τροποποίηση και 
συμπλήρωση των κειμένων διατάξεωντου Εθνικού Οργα¬ 
νισμού Φαρμάκων (Ε.Ο.Φ.) και άλλες διατάξεις». 

Γ) Του άρθρου 29Ατου Ν. 1558/1986 «Κυβέρνηση και 
Κυβερνητικά όργανα» (Α’ 134), όπως αυτό προστέθηκε με 
το άρθρο 27 του Ν. 2081/1992 (Α’ 154) και τροποποιήθη¬ 
κε με το άρθρο 1 παρ. 2α του Ν. 2469/1997 (Α’ 38). 

2. Την 0-604/15η/24.7.2003 εισήγηση του ΔΣτου ΕΟΦ. 

3. Την Οδηγία 2001/20 ΕΚ της 4ης Απριλίου 2001 «για 
την προσέγγιση των νομοθετικών, κανονιστικών και Διοι¬ 
κητικών διατάξεων των κρατών μελών όσον αφορά την 
εφαρμογή ορθής κλινικής πρακτικής κατά τις κλινικές με¬ 
λέτες φαρμάκων προοριζομένων για τον άνθρωπο». 

4. Την Α6/10983/84( ΦΕΚΒ'886) Υπουργική Απόφαση 
για διεξαγωγή κλινικών δοκιμών φαρμάκων και προστα¬ 
σία του ανθρώπου, την Α7α/3462/2000 Υπουργική Από¬ 


φαση( ΦΕΚ Β'966/2000) την Υ6α/ Υ6/86052/16.9.2003 
Υπουργική Απόφαση (ΦΕΚ Β' 1363/23.9.2003). 

5. 6.Την 3418/8.7.2002 (ΦΕΚ Β 861/9.7.2002) Απόφαση 
ανάθεσης αρμοδιοτήτων στους Υφυπουργούς Υγείας & 
Πρόνοιας. 

6. Το γεγονός ότι από τις διατάξεις της παρούσης από¬ 
φασης δεν προκαλείται δαπάνη σε βάρος του Κρατικού 
Προϋπολογισμού, αποφασίζουμε: 

Άρθρο 1 

Πεδίο εφαρμογής 

1. Οι διατάξεις αυτής της υπουργικής απόφασης απο¬ 
σκοπούν στην προσαρμογή της Ελληνικής Νομοθεσίας 
στον τομέα των κλινικών μελετών προς τις διατάξεις της 
Οδηγίας 2001/20/ΕΚτης 4ης Απριλίου 2001 «για την προ¬ 
σέγγιση των νομοθετικών, κανονιστικών και διοικητικών 
διατάξεων των κρατών μελών όσον αφορά την εφαρμογή 
ορθής κλινικής πρακτικής κατά τις κλινικές δοκιμές φαρ¬ 
μάκων προοριζομένων για τον άνθρωπο» (ΕΕ Ι_ 121/34 της 
1.5.2001). 

2. Η παρούσα Υπουργική Απόφαση καθορίζει ειδικές 
διατάξεις σχετικά με τη διεξαγωγή των κλινικών μελετών, 
συμπεριλαμβανομένων των πολυκεντρικών μελετών, οι 
οποίες πραγματοποιούνται στον άνθρωπο και αφορούν 
στα φαρμακευτικά προϊόντα όπως ορίζονται, στο άρθρο 
2 της Υπουργικής Απόφασης Α6Α/939291/(ΦΕΚ 233/Β/ 
7.4.1992), ιδίως όσον αφορά στην εφαρμογή της ορθής 
κλινικής πρακτικής. Η παρούσα Υπουργική Απόφαση δεν 
εφαρμόζεται στις μη παρεμβατικές μελέτες. 

3. Ως ορθή κλινική πρακτική νοείται ένα σύνολο διεθνώς 
αναγνωρισμένων ποιοτικών απαιτήσεων δεοντολογικού 
και επιστημονικού χαρακτήρα, που πρέπει να τηρούνται 
κατά το σχεδίασμά, τη διεξαγωγή, την καταγραφή των δε¬ 
δομένων και την δημοσιοποίηση των αποτελεσμάτων των 
κλινικών μελετών στις οποίες συμμετέχουν άνθρωποι. Η 
τήρηση της ορθής κλινικής πρακτικής εξασφαλίζει την 
προστασία των δικαιωμάτων, της ασφάλειας και της ακε¬ 
ραιότητας των υποκειμένων, καθώς και την αξιοπιστία 
των αποτελεσμάτων των μελετών. 

4. Οι αρχές της ορθής κλινικής πρακτικής και οι προς 
αυτές εναρμονιζόμενες λεπτομερείς κατευθυντήριες 
γραμμές θεσπίζονται και, ενδεχομένως, αναθεωρούνται 
από την Ε.Ε. προκειμένου να ληφθεί υπόψη η επιστημονι¬ 
κή και τεχνική πρόοδος. 

5. Όλες οι κλινικές μελέτες, συμπεριλαμβανομένωντων 

μελετών βιοδιαθεσιμότητας και βιοϊσοδυναμίας, σχεδιά¬ 
ζονται, διεξάγονται και κοινοποιούνται σύμφωνα με τις 
αρχές της ορθής κλινικής πρακτικής. 

Άρθρο 2 
Ορισμοί 

Για τους σκοπούς της παρούσης Υπουργικής Απόφα¬ 
σης, νοούνται ως: 

α) Κλινική μελέτη: Κάθε έρευνα που διεξάγεται στον άν¬ 
θρωπο και αποβλέπει στην ανακάλυψη ή την επαλήθευση 
των κλινικών, φαρμακολογικών και/ή άλλων φαρμακοδυ¬ 
ναμικών δράσεων ενός ή περισσότερων υπό έρευνα φαρ¬ 
μακευτικών προϊόντων και/ή στον εντοπισμό τυχόν ανεπι¬ 
θύμητων ενεργειών ενός ή περισσότερων υπό έρευνα 
φαρμακευτικών προϊόντων και/ή στη μελέτη της απορρό¬ 
φησης, της κατανομής, του μεταβολισμού και της απέκ¬ 
κρισης ενός ή περισσότερων υπό έρευνα φαρμακευτικών 
προϊόντων, με στόχο την τεκμηρίωση της ασφάλειας 
και/ή της αποτελεσματικότητάς τους. Συμπεριλαμβάνο- 
νται οι κλινικές μελέτες που διεξάγονται σε ένα ή σε πολ¬ 
λά κέντρα, σε μια ή περισσότερες χώρες. 

β) Πολύ κεντρική κλινική μελέτη: Κλινική μελέτη που διε¬ 
ξάγεται με βάση το ίδιο πρωτόκολλο, αλλά σε περισσότε¬ 
ρα από ένα κέντρα και, ως εκ τούτου, από περισσότερους 
του ενός ερευνητές. Τα κέντρα μπορούν να βρίσκονται σε 
ένα μόνο κράτος μέλος της Ευρωπαϊκής Ένωσης, σε πε¬ 
ρισσότερα από ένα κράτη μέλη και/ή σε κράτη μέλη, αλλά 
και σε εκτός της Ευρωπαϊκής Ένωσης χώρες. 

γ) Μη παρεμβατική μελέτη: Μελέτη κατά την οποία το ή 
τα φαρμακευτικά προϊόντα συνταγογραφούνται ως συ¬ 
νήθως, σύμφωνα με τους όρους που προβλέπονται στην 
άδεια κυκλοφορίας. Η ένταξη του ασθενούς σε συγκεκρι¬ 
μένη θεραπευτική στρατηγική δεν αποφασίζεται εκ των 
προτέρων από πρωτόκολλο της μελέτης, αλλά καθορίζε¬ 
ται από την τρέχουσα ιατρική πρακτική, η δε απόφαση για 
τη χορήγηση του φαρμακευτικού προϊόντος διαχωρίζεται 
σαφώς απάτην απόφαση για τη συμμετοχή του ασθενούς 
στη μελέτη. Στους ασθενείς δεν πρέπει να εφαρμόζονται 
επιπρόσθετες διαδικασίες διάγνωσης ή παρακολούθη¬ 
σης, για δε την ανάλυση των συλλεγόμενων δεδομένων 
πρέπει να εφαρμόζονται επιδημιολογικές μέθοδοι. 

δ) Υπό έρευνα φαρμακευτικό προϊόν: Φαρμακευτική 
μορφή δραστικής ουσίας ή εικονικό σκεύασμα (ρΐαοεόο) 
που δοκιμάζεται ή χρησιμοποιείται ως αναφορά κατά τη 
διεξαγωγή κλινικής μελέτης, συμπεριλαμβανομένων των 
προϊόντων που έχουν ήδη άδεια κυκλοφορίας αλλά χρη¬ 
σιμοποιούνται ή παρασκευάζονται (μορφή ή συσκευασία) 
κατά τρόπο διαφορετικό από την εγκεκριμένη μορφή, ή 
χρησιμοποιούνται για μη εγκεκριμένη ένδειξη ή για τη 
συλλογή περαιτέρω στοιχείων σχετικά με την εγκεκριμέ¬ 
νη μορφή. 

ε) Χορηγός: Πρόσωπο, επιχείρηση, ινστιτούτο ή οργα¬ 
νισμός υπεύθυνος για την έναρξη, την διαχείριση και/ή τη 
χρηματοδότηση κλινικής μελέτης. 

στ) Ερευνητής: Ιατρός ή πρόσωπο με επάγγελμα ανα¬ 
γνωρισμένο ως κατάλληλο για τη διεξαγωγή έρευνας, λό¬ 
γω επιστημονικής κατάρτισης και εμπειρίας στη φροντί¬ 
δα ασθενών. Ο ερευνητής είναι υπεύθυνος για τη διεξα¬ 
γωγή της κλινικής μελέτης σε συγκεκριμένο κέντρο. Εάν 
η μελέτη στο συγκεκριμένο κέντρο διεξάγεται από ομά¬ 
δα, ο ερευνητής είναι ο επικεφαλής υπεύθυνος για την 
ομάδα και μπορεί να αποκαλείται "κύριος ερευνητής", 
ζ) Εγχειρίδιο του ερευνητή: Η συγκέντρωση των κλινι¬ 


κών και μη κλινικών δεδομένων που αφορούν στο ή στα 
υπό έρευνα φαρμακευτικά προϊόντα, και τα οποία είναι 
χρήσιμα για τη μελέτη του εν λόγω προϊόντος ή προϊό¬ 
ντων στον άνθρωπο. 

η) Πρωτόκολλο: Κείμενο που περιγράφει τον ή τους 
στόχους, το σχεδίασμά, τη μεθοδολογία, τις στατιστικές 
θεωρήσεις καιτην οργάνωση μιας μελέτης. Ο όρος "πρω¬ 
τόκολλο" αναφέρεται στο πρωτόκολλο, τις διαδοχικές 
του διατυπώσεις και τις τροποποιήσεις του. 

θ) Συμμετέχουν: Πρόσωπο που συμμετέχει σε κλινική με¬ 
λέτη, είτε επειδή λαμβάνει το υπό έρευνα φαρμακευτικό 
προϊόν, είτε επειδή χρησιμεύει ως μάρτυρας. 

ι) Συγκατάθεση μετά από ενημέρωση (εφεξής «Συγκα¬ 
τάθεση»): Απόφαση για τη συμμετοχή σε κλινική μελέτη, 
που λαμβάνεται ελεύθερα μετά από κατάλληλη ενημέρω¬ 
ση για τη φύση της, τη σημασία της, τις συνέπειες της και 
τους κινδύνους που συνεπάγεται και πρέπει να είναι γρα¬ 
πτή, κατάλληλα τεκμηριωμένη και να φέρει ημερομηνία 
και υπογραφή. Η γραπτή συγκατάθεση πρέπει να προέρ¬ 
χεται από πρόσωπο ικανό να δώσει την συγκατάθεσή του 
ή, εάν πρόκειται γιαπρόσωπο μη δυνάμενο νατό πράξει, 
από το νόμιμο εκπρόσωπό του. Σε εξαιρετικές περιπτώ¬ 
σεις, αν το πρόσωπο δεν είναι σε θέση να γράψει, μπορεί 
να δοθεί προφορική συγκατάθεση παρουσία δύο (2) μαρ¬ 
τύρων που θα υπογράψουν το σχετικό έγγραφο, στο 
οποίο θα πρέπει να αναφέρονται και τα πλήρη στοιχεία 
του. 

ια) Επιτροπή Δεοντολογίας: Ανεξάρτητο όργανο, το 
οποίο απαρτίζεται από επαγγελματίες υγείας και από μη 
ιατρικά μέλη, των οποίων καθήκον είναι να προστατεύουν 
τα δικαιώματα, την ασφάλεια καιτην υγεία των ανθρώπων 
που συμμετέχουν σε μια μελέτη και να παρέχουν δημόσια 
διασφάλιση αυτής της προστασίας, εκφέροντας, μεταξύ 
άλλων, γνώμη για το πρωτόκολλο της μελέτης, την κα¬ 
ταλληλότητα των ερευνητών και την επάρκεια των εγκα¬ 
ταστάσεων, καθώς και για τις μεθόδους και τα έγγραφα 
που χρησιμοποιούνται για την ενημέρωση των συμμετε- 
χόντων προκειμένου να ληφθεί η μετά από ενημέρωση 
συγκατάθεσή τους. 

ιβ) Επιθεώρηση: Ο επίσημος έλεγχος, από τον ΕΟΦ 
των εγγράφων, εγκαταστάσεων, μητρώων, συστημάτων 
διασφάλισης ποιότητας και οποιουδήποτε άλλου στοιχεί¬ 
ου σχετιζομένου, κατά τη γνώμη του ΕΟΦ, με την κλινική 
μελέτη που μπορεί να υπάρχει στο κέντρο διεξαγωγής 
της μελέτης, στις εγκαταστάσεις του χορηγού και/ή του 
συμβεβλημένου οργανισμού ή σε οιαδήποτε άλλη εγκα¬ 
τάσταση, που ο ΕΟΦ κρίνει ότι πρέπει να επιθεωρήσει. 

ιγ) Ανεπιθύμητο συμβάν: Κάθε ανεπιθύμητη από ιατρική 
άποψη εκδήλωση σε ασθενή ή σε συμμετέχοντα σε κλινι¬ 
κή μελέτη στον οποίο χορηγείται φαρμακευτικό προϊόν, η 
οποία δεν παρουσιάζει αναγκαστικά αιτιολογική συσχέτι- 
ση με τη θεραπεία αυτή. 

ιδ) Ανεπιθύμητη ενέργεια: Κάθε δυσάρεστη και μη επι- 
διωκόμενη αντίδραση σε υπό έρευνα φαρμακευτικό προϊ¬ 
όν, σχετιζόμενη με οποιαδήποτε χορηγηθείσα δόση. 

ιε) Σοβαρό ανεπιθύμητο συμβάνή σοβαρή ανεπιθύμητη 
ενέργεια: Κάθε ανεπιθύμητη από ιατρική άποψη εκδήλω¬ 
ση ή ανεπιθύμητη αντίδραση που, ανεξάρτητα από τη δό¬ 
ση, επιφέρει το θάνατο, θέτει σε κίνδυνο τη ζωή, απαιτεί 
εισαγωγή σε νοσοκομείο ή παράταση της υφιστάμενης 
νοσοκομειακής νοσηλείας, συνεπάγεται μόνιμη ή σημα¬ 
ντική αναπηρία ή ανικανότητα ή αφορά συγγενή ανωμα¬ 
λία ή διαμαρτία. 

ιστ) Απροσδόκητη ανεπιθύμητη ενέργεια: Ανεπιθύμητη 
ενέργεια της οποίας η φύση ή η σοβαρότητα δεν συμφω¬ 
νεί με τις υπάρχουσες πληροφορίες για το προϊόν (παρα¬ 
δείγματος χάρη, το εγχειρίδιο του ερευνητή σχετικά με 
ένα μη εγκεκριμένο προϊόν υπό έρευνα ή την περίληψη 
των χαρακτηριστικών του προϊόντος στην περίπτωση 
εγκεκριμένου προϊόντος υπό έρευνα). 

Άρθρο 3 

Προστασία των συμμετεχόντων 

1. Μια κλινική μελέτη διεξάγεται μόνο εφόσον πληρού- 
νται οι ακόλουθες συγκεκριμένες προϋποθέσεις: 

α) Οι δυνάμενοι να προβλεφθούν κίνδυνοι και δυσμε¬ 
νείς επιπτώσεις έχουν σταθμισθεί έναντι του προσδοκώ- 
μενου οφέλους για τους συμμετέχοντες στη μελέτη, αλ¬ 
λά και άλλους ασθενείς και μελλοντικούς ασθενείς. Μια 
κλινική μελέτη μπορεί να αρχίσει μόνο όταν η Εθνική Επι¬ 
τροπή Δεοντολογίας του άρθρου 7 και ο Εθνικός Οργανι¬ 
σμός Φαρμάκων καταλήξουν στο συμπέρασμα ότι τα ανα¬ 
μενόμενα οφέλη από πλευράς θεραπευτικής και δημο¬ 
σίας υγείας δικαιολογούν τους κινδύνους και μπορεί να 
συνεχιστεί μόνον εφόσον ελέγχεται διαρκώς η συμμόρ¬ 
φωσή της προς αυτήντην απαίτηση. 

β) Ο συμμετέχων ή, σε περίπτωση που ο συμμετέχων 
δεν είναι σε θέση να δώσει τη συγκατάθεσή του, ο νόμι¬ 
μος εκπρόσωπός του, είχε την ευκαιρία σε προηγηθείσα 
συνέντευξη με τον ερευνητή ή μέλος της ομάδας έρευ¬ 
νας, να κατανοήσει τους στόχους της μελέτης, τους κιν¬ 
δύνους και την ενόχληση που συνεπάγεται, καθώς και τις 
συνθήκες κάτω απ’ τις οποίες πρόκειται να διεξαχθεί. Ο 
συμμετέχων έχει ενημερωθεί επίσης για το δικαίωμά του 
να αποχωρήσει ανά πάσα στιγμή από τη μελέτη. 

γ) Εξασφαλίζεται το δικαίωμα του συμμετέχοντος να γί¬ 
νουν σεβαστές η σωματική και ψυχική του ακεραιότητα 
και να προστατευθούν τα προσωπικά του δεδομένα σύμ¬ 
φωνα με τα προβλεπόμενα στον νόμο 2472/97 ( ΦΕΚ 
50/Α/10.4.97) 

δ) Ο συμμετέχων ή, σε περίπτωση που ο ίδιος δεν είναι 
σε θέση να δώσει τη συγκατάθεσή του, ο νόμιμος εκπρό¬ 
σωπός του, έχει δώσειτη γραπτή συγκατάθεσή του, αφού 
ενημερώθηκε για τη φύση, τη σημασία, τις συνέπειες και 
τους κινδύνους της κλινικής μελέτης. Σε εξαιρετικές πε¬ 
ριπτώσεις, εάν ο συμμετέχων δεν είναι σε θέση να γράψει, 
μπορεί να παρέχεται προφορική συγκατάθεση , παρου¬ 
σία δύο (2) μαρτύρων οι οποίοι και βεβαιώνουν το περιε¬ 
χόμενό της υπογράφοντας το σχετικό έγγραφο. 

ε) Ο συμμετέχων δύναται, ανά πάσα στιγμή, ανακαλώ¬ 
ντας τη συγκατάθεσή του, να διακόψειτη συμμετοχή του 
στην κλινική μελέτη, χωρίς αυτό να επιφέρει αρνητικές 
συνέπειες για τον ίδιο. 

στ) Έχει συναφθεί σύμβαση ασφάλισης από ασφαλιστι¬ 
κό φορέα που έχει την έδρα του εντός της κοινότητας και 
παρέχει τις υπηρεσίες του στην Ελλάδα για την κάλυψη 
της ευθύνης του ερευνητή και του χορηγού. Το ύψος της 
πρέπει να καλύπτει τις ενδεχόμενες βλάβες ή αναπηρίες 
που θα προκύψουν από τη συμμετοχή στην κλινική μελέ¬ 
τη και σε περίπτωση θανάτου ή διαρκούς ανικανότητας 
προς εργασία να ανέρχεται τουλάχιστον σε 200.000 Ευ¬ 
ρώ. 

2. Την ευθύνη για την ιατρική περίθαλψη που θα παρα¬ 
σχεθεί στους συμμετέχοντες και τις ιατρικές αποφάσεις 
που θα ληφθούν γι αυτούς πρέπει να έχει κατάλληλα ειδι¬ 


κευμένος ιατρός ή, ανάλογα με την περίπτωση, κατάλλη¬ 
λα ειδικευμένος οδοντίατρος. 

3. Στον συμμετέχοντα πρέπει να παρέχονται οδηγίες 
για το πού μπορεί να προσφεύγει όταν χρειάζεται περισ¬ 
σότερες πληροφορίες. 

Άρθρο 4 

Κλινικές μελέτες επί ανηλίκων 

Πέραν των οποιωνδήποτε άλλων σχετικών περιορι¬ 
σμών, κλινική μελέτη επί ανηλίκων διεξάγεται μόνο εάν 
συντρέχουν όλες οι εξής προϋποθέσεις: 

α) Μετά από ενημέρωση, έχει παρασχεθεί συγκατάθε¬ 
ση από τους γονείς ή το πρόσωπο που ασκεί τη νόμιμη γο¬ 
νική επιμέλεια του ανηλίκου. Η συγκατάθεση πρέπει να 
αντικατοπτρίζει την εικαζόμενη βούληση του ανηλίκου 
και μπορεί να ανακληθεί ανά πάσα στιγμή χωρίς αρνητι¬ 
κές συνέπειες για τον ανήλικο. 

β) Ο ανήλικος έχει ενημερωθεί στο βαθμό που είναι σε 
θέση να κατανοήσει, για τη μελέτη, τους κινδύνους και τα 
οφέλη που αναμένονται από αυτή, από προσωπικό που 
διαθέτει σχετική πείρα με ανήλικους. 

γ) Η κατηγορηματική επιθυμία ανηλίκου, ικανού να σχη¬ 
ματίσει γνώμη και να αξιολογήσειτις πληροφορίες, να αρ- 
νηθεί να συμμετάσχει σε κλινική μελέτη ή να αποχωρήσει 
ανά πάσα στιγμή απ’ αυτήν, είναι δεσμευτική γιατον ερευ¬ 
νητή ή, ανάλογα με την περίπτωση, από τον κύριο ερευ¬ 
νητή. 

δ) Εκτός από τις συμφωνηθείσες αποζημιώσεις, δεν επι¬ 
τρέπονται οικονομικά ή άλλα κίνητρα. 

ε) Από την κλινική μελέτη απορρέουν άμεσα οφέλη για 
την ομάδα των ασθενών και μόνον εφόσον η συγκεκριμέ¬ 
νη έρευνα είναι απαραίτητη για την επικύρωση δεδομέ¬ 
νων που έχουν προκύψει είτε από κλινική μελέτη σε άτο¬ 
μα ικανά να παράσχουν συγκατάθεση μετά από ενημέρω¬ 
ση, είτε από άλλες ερευνητικές μεθόδους. Επιπλέον, η εν 
λόγω έρευνα πρέπει να συνδέεται άμεσα με κλινική κατά¬ 
σταση από την οποία πάσχει ο εν λόγω ανήλικος ή να είναι 
τέτοιας φύσης ώστε να μπορεί να διεξαχθεί μόνο σε ανή¬ 
λικους. 

στ) Έχουν τηρηθεί οι σχετικές επιστημονικές κατευθυ¬ 
ντήριες οδηγίες του Ευρωπαϊκού Οργανισμού για την 
Αξιολόγηση των Φαρμάκων. 

ζ) Οι κλινικές μελέτες έχουν σχεδιασθεί κατά τέτοιο 
τρόπο ώστε να ελαχιστοποιείται ο πόνος, η δυσφορία, ο 
φόβος και άλλοι προβλέψιμοι κίνδυνοι, ανάλογα με τη νό¬ 
σο και το στάδιο . Τόσο τα όρια του κινδύνου όσο και ο 
βαθμός της ενόχλησης πρέπει να καθορίζονται ειδικά και 
να παρακολουθούνται συνεχώς. 

η) Το πρωτόκολλο της μελέτης έχει εγκριθεί από Επι¬ 
τροπή Δεοντολογίας με εμπειρία στην παιδιατρική ή μετά 
από λήψη συμβουλής από ειδικούς για κλινικά, δεοντολο¬ 
γικά και ψυχοκοινωνικά προβλήματα του τομέα της παι¬ 
διατρικής. 

θ) Το συμφέρον του ασθενούς υπερτερεί πάντοτε των 
συμφερόντων της επιστήμης και της κοινωνίας. 

Άρθρο 5 

Κλινικές μελέτες επί ενηλίκων ανίκανων να παράσχουν 
νόμιμη συγκατάθεση μετά από ενημέρωση 

Στην περίπτωση άλλων προσώπων που δεν είναι σε θέ¬ 
ση να παράσχουν νόμιμη συγκατάθεση, εφαρμόζονται 
όλες οι συναφείς απαιτήσεις που επιβάλλονται για πρό¬ 
σωπα δυνάμενα να παράσχουν συγκατάθεση. Επιπλέον, 

η συμμετοχή σε κλινικές μελέτες ανίκανων για δικαιοπρα- 
ξία ενηλίκων οι οποίοι δεν έδωσαν ή δεν αρνήθηκαντη συ¬ 
γκατάθεσή τους πριν απολέσουν ολικώς ή μερικώς τη δι- 
καιοπρακτική τους ικανότητα είναι δυνατή εφόσον συ¬ 
ντρέχουν και οι κατωτέρω προϋποθέσεις: 

α) Έχει παρασχεθεί συγκατάθεση από τον έχοντα την 
επιμέλεια του ανίκανου για δικαιοπραξία προσώπου. Η 
συγκατάθεση πρέπει να εκφράζει την εικαζόμενη βούλη¬ 
ση του συμμετέχοντος και μπορεί να ανακληθεί ανά πάσα 
στιγμή, χωρίς αρνητικές συνέπειες γι αυτόν. 

β) Το πρόσωπο που δεν είναι σε θέση να δώσει τη νόμι¬ 
μη συγκατάθεσή του έχει ενημερωθεί, ανάλογα με τη δια¬ 
νοητική του κατάσταση, για την μελέτη, τους κινδύνους 
και τα οφέλη. 

γ) Η ρητή επιθυμία ενός προσώπου, που είναι σε θέση 
να διαμορφώσει γνώμη και να αξιολογήσει αυτές τις πλη¬ 
ροφορίες, να αρνηθεί τη συμμετοχή στην κλινική μελέτη 
ή να αποχωρήσει ανά πάσα στιγμή από αυτήν είναι δε¬ 
σμευτική για τον ερευνητή ή, ανάλογα με την περίπτωση, 
από τον κύριο ερευνητή. 

δ) Εκτός απότις συμφωνηθείσες αποζημιώσεις, δεν επι¬ 
τρέπονται οικονομικά ή άλλα κίνητρα.. 

ε) Η έρευνα αυτή είναι απαραίτητη για την επαλήθευση 
στοιχείων που προέρχονται από κλινικές μελέτες σε άτο¬ 
μα δυνάμενα να παράσχουν τη συγκατάθεσή τους ή από 
άλλες ερευνητικές μεθόδους και αφορά άμεσα μια κλινι¬ 
κή κατάσταση που είναι απειλητική για τη ζωή ή που προ- 
καλεί σοβαρή διαταραχή από την οποία πάσχει ο συγκε¬ 
κριμένος ανίκανος ενήλικας. 

στ) Οι κλινικές μελέτες έχουν σχεδιασθεί κατά τέτοιο 
τρόπο ώστε να ελαχιστοποιείται ο πόνος, η δυσφορία, ο 
φόβος και άλλοι προβλέψιμοι κίνδυνοι ανάλογα με τη νό¬ 
σο και το στάδιο της εξέλιξής της. Τόσο τα όρια του κιν¬ 
δύνου, όσο και ο βαθμός της ενόχλησης θα πρέπει να κα¬ 
θορίζονται ειδικά και παρακολουθούνται συνεχώς. 

ζ) Το πρωτόκολλο της μελέτης έχει εγκριθεί από Επι¬ 
τροπή Δεοντολογίας με εμπειρία στην αντίστοιχη πάθηση 
ή μετά από λήψη συμβουλής από ειδικούς για κλινικά, δε¬ 
οντολογικά και ψυχοκοινωνικά προβλήματα της αντίστοι¬ 
χης νόσου και του αντίστοιχου πληθυσμού ασθενών. 

η) Το συμφέρον του ασθενούς υπερτερεί πάντοτε των 
συμφερόντων της επιστήμης και της κοινωνίας. 

θ) Υπάρχουν βάσιμες προσδοκίες για το ότι η χορήγη¬ 
ση του υπό έρευνα φαρμακευτικού προϊόντος προσφέρει 
στον ασθενή οφέλη τα οποία υπερτερούν των κινδύνων ή 
δεν προκαλεί κανέναν απολύτως κίνδυνο. 

Άρθρο 6 

Εθνική Επιτροπή Δεοντολογίας για Κλινικές Μελέτες 

1. Για την πραγματοποίηση κλινικών μελετών συνιστά- 
ται Εθνική Επιτροπή Δεοντολογίας για Κλινικές Μελέτες 
(εφ’ εξής «ΕΕΔ»), η οποία λειτουργεί ως ανεξάρτητο γνω- 
μοδοτικό όργανο, με έδρα τον ΕΟΦ. Η ΕΕΔ συγκροτείται 
και στελεχώνεται με απόφαση του Υπουργού Υγείας, 
Πρόνοιας μετά από πρόταση του ΔΣτου ΕΟΦ. Η ΕΕΔ εί¬ 
ναι θμελής και αποτελείται από 6 επιστήμονες του τομέα 
της υγείας, ένα νομικό, ένα θεολόγο και έναν επιστήμονα 
με εξειδίκευση στη βιοηθική. Η θητεία των μελών είναι 
τριετής και ανανεώσιμη. Η ΕΕΔ καλεί κατά περίπτωση επι¬ 
στήμονες ειδικούς σε επιμέρους τομείς, οι οποίοι μετέ¬ 
χουν στις συνεδριάσεις της ως πραγματογνώμονες χωρίς 
δικαίωμα ψήφου. Η σύσταση και ο κανονισμός λειτουρ¬ 
γίας της ΕΕΔ θα ρυθμιστούν με όμοια προς την παρούσα 


Υπουργική Απόφαση. Με απόφαση του Προέδρου του 
ΕΟΦ,ορίζεται ο Γραμματέας της ΕΕΔ και ο αναπληρωτής 
του. 

2. Για την πραγματοποίηση κλινικών μελετών στην Ελ¬ 
λάδα, όπως ορίζονται σύμφωνα με το άρθρο 2 παράγρα¬ 
φος ατης παρούσης Υπουργικής Απόφασης, απαιτείται η 
προηγούμενη θετική γνωμοδότηση της ΕΕΔ. 

3. Γ ια να γνωμοδοτήσει, η ΕΕΔ λαμβάνει ειδικά υπόψη 
τα ακόλουθα στοιχεία: 

α) την καταλληλότητα της κλινικής μελέτης και του σχε- 
διασμού της, 

β) κατά πόσον η αξιολόγηση των προσδοκώμενων ωφε¬ 
λημάτων και κινδύνων όπως απαιτείται από το άρθρο 3 
παράγραφος 1 της παρούσης Υπουργικής Απόφασης, εί¬ 
ναι ικανοποιητική και κατά πόσο τα συμπεράσματα είναι 
αιτιολογημένα, 
γ) το πρωτόκολλο, 

δ) τον τρόπο επιλογής των συμμετεχόντων. 
ε) την επάρκεια του ερευνητή και των συνεργατών του 
και την καταλληλότητα των εγκαταστάσεων, λαμβανομέ- 
νης υπόψη και της τυχόν γνωμοδότησης των αρμοδίων 
Επιτροπών Ηθικής και Δεοντολογίας ΠΕΣΥΠ (νόμο 
2889/2001 , άρθρο 2 §7 εδ. δ) 
στ) το εγχειρίδιο του ερευνητή, 

ζ) την ορθότητα και πληρότητα των γραπτών πληροφο¬ 
ριών που παρέχονται στους συμμετέχοντες, τη διαδικα¬ 
σία που εφαρμόζεται για τη λήψη της συγκατάθεσης και 
την αιτιολόγηση της έρευνας σε άτομα δικαιοπρακτικά 
ανίκανα να δώσουν την συγκατάθεσή τους σε σχέση με 
τους συγκεκριμένους περιορισμούς του άρθρου 3, 
η) τα προβλεπόμενα μέτρα για την αποκατάσταση ή την 
αποζημίωση σε περίπτωση βλάβης της υγείας τους ή θα¬ 
νάτου που αποδίδεται σε κλινική μελέτη, 
θ) κάθε ασφάλιση ή αποζημίωση που καλύπτει την ευ¬ 
θύνη του ερευνητή και του χορηγού, 
ι) το ύψος και τον τρόπο καταβολής κάθε ενδεχόμενης 
αμοιβής ή αποζημίωσης των ερευνητών και των συμμετε¬ 
χόντων και το περιεχόμενο οποιοσδήποτε σύμβασης με¬ 
ταξύ του χορηγού και του κέντρου. 

4. Οι αναφερόμενες στο σημείο (ε) της παραγράφου 3 
του παρόντος άρθρου Επιτροπές Ηθικής και Δεοντολο¬ 
γίας των ΠΕΣΥΠ γνωμοδοτούν προς την ΕΕΔ λαμβάνο- 
ντας υπόψη τα όσα εκτέθηκαν στο άρθρο 7, εδάφιο 3 
ιδίως δε την δυνατότητα εκτέλεσης της αιτούμενης κλινι¬ 
κής μελέτης σύμφωνα με τους κανόνες ορθής κλινικής 
πρακτικής, όπως ορίζονται στην παρούσα Υπουργική 
Απόφαση στο συγκεκριμένο κέντρο του χώρου διοικητι¬ 
κής τους αρμοδιότητας και από τους συγκεκριμένους 
ερευνητές. 

5. Εάν μέσα σε προθεσμία 30 ημερών κατά ανώτατο 
όριο από την ημερομηνία παραλαβής της αίτησης και του 
πλήρους φακέλου της υπό έγκριση μελέτης, δεν περιέλ- 
θει γραπτώς στην ΕΕΔ η γνώμη των αρμοδίων Επιτροπών 
Ηθικής και Δεοντολογίας των ΠΕΣΥΠ,τότε η ΕΕΔ προβαί¬ 
νει στην εξέταση του φακέλου βάσει των λοιπών στοιχεί¬ 
ων. 

6. Η ΕΕΔ, μέσα σε προθεσμία εξήντα (60) ημερών κατά 
ανώτατο όριο από την ημερομηνία παραλαβής της αίτη¬ 
σης και του πλήρους φακέλου της υπό έγκριση μελέτης, 
ανακοινώνει γραπτώς την αιτιολογημένη γνώμη της στον 
αιτούντα, καθώς και στην αρμόδια υπηρεσία του ΕΟΦ. 

7. Κατά το διάστημα εξέτασης της αίτησης για διατύ¬ 
πωση γνώμης, η ΕΕΔ μπορεί να υποβάλει μια και μόνο φο- 

ρά γραπτό αίτημα για πληροφορίες, πέραν αυτών που 
έχουν ήδη δοθεί από τον αιτούντα. Οι προβλεπόμενες 
στην παράγραφο 6 του παρόντος άρθρου προθεσμίες 
αναστέλλονται για το χρονικό διάστημα που μεσολαβεί 
από τη νομότυπη παράδοση του γραπτού αιτήματος για 
πληροφορίες από την ΕΕΔ με επιστολή, φαξ, ηλεκτρονι¬ 
κό ταχυδρομείο ή άλλο παρόμοιο μέσο με δυνατότητα 
τεκμηρίωσηςτης ημερομηνίας παράδοσής του, μέχρι πα¬ 
ραλαβής των συμπληρωματικών πληροφοριών από την 
ΕΕΔ με αντίστοιχο μέσο. 

8. Η προθεσμία των εξήντα (60) ημερών που αναφέρε- 
ται στην παράγραφο 6 του άρθρου 7 δεν παρατείνεται, 
εκτός εάν πρόκειται για μελέτες φαρμάκων γονιδιακής 
θεραπείας ή θεραπείας σε σωματικά κύτταρα, και όλων 
των φαρμάκων που περιέχουν γενετικά τροποποιημέ¬ 
νους οργανισμούς. Στις περιπτώσεις αυτές μπορεί να δο¬ 
θεί παράταση της προθεσμίας για τριάντα (30) το πολύ 
ημέρες ακόμη. Για τα προϊόντα αυτά η προθεσμία των 
ενενήντα (90) ημερών μπορεί να παραταθεί για ενενήντα 
(90) ακόμη ημέρες σε περίπτωση που θα απαιτηθούν δια- 
βουλεύσεις μιας ομάδας ή μιας επιτροπής. Στην περί¬ 
πτωση κυτταρικής θεραπείας με αλλογενή κύτταρα δεν 
υπάρχει χρονικό όριο για την προθεσμία έγκρισης. 

Άρθρο 7 

Μοναδική γνωμοδότηση 

Προκειμένου περί πολύ κεντρικών κλινικών μελετών που 
διεξάγονται σε περισσότερα από ένα κέντρα μόνο στην 
Ελλάδα απαιτείται μία και μόνο έγκριση της ΕΕΔ για όλα 
τα συμμετέχοντα κέντρα τα οποία δηλώνονται με την αρ¬ 
χική αίτηση. Σε περίπτωση που υποβάλλεται αίτηση για τη 
συμμετοχή ενός ή περισσοτέρων νέων κέντρων μιας ήδη 
εγκεκριμένης κλινικής μελέτης, η ΕΕΔ ελέγχει μόνο την 
επάρκεια του ερευνητή και των συνεργατών του και την 
καταλληλότητα των εγκαταστάσεων όπως προκύπτουν 
από την τυχόν γνωμοδότηση των Αρμοδίων Επιτροπών 
Ηθικής και Δεοντολογίας των ΠΕΣΥΠ, καθώς και το ύψος 
και τον τρόπο καταβολής κάθε ενδεχόμενης αμοιβής ή 
αποζημίωσης των ερευνητών και των συμμετεχόντων και 
το περιεχόμενο οποιοσδήποτε σύμβασης μεταξύ του χο¬ 
ρηγού και του κέντρου, μετά από γνωμοδότηση του ΕΟΦ. 
Ο έλεγχος διενεργείται εντός σαράντα πέντε (45) ημερών 
απότηνημερομηνίαπαραλαβήςτης αίτησης έγκρισης νέ¬ 
ων κέντρων τόσο από την ΕΕΔ όσο και από τις υπηρεσίες 
του ΕΟΦ. Τα ως άνω ισχύουν και στην περίπτωση πολυ- 
κεντρικών κλινικών μελετώνπου πραγματοποιούνται ταυ¬ 
τοχρόνους σε πλείονες χώρες. Οι αιτήσεις γνωμοδότησης 
και τα συναφή έγγραφα συντάσσονται και παρουσιάζο¬ 
νται σύμφωνα με τις εκάστοτε οδηγίες της ΕΕ, λαμβανο- 
μένης υπόψη της ανάγκης προστασίας των προσωπικών 
δεδομένων. 

Άρθρο 8 

Έναρξη κλινικής μελέτης 

1 .Η κλινική μελέτη αρχίζει μετά από απόφαση του ΕΟΦ 
κατά τα ειδικότερα οριζόμενα στις επόμενες παραγρά¬ 
φους του άρθρου αυτού και υπό την προϋπόθεση ότι η 
ΕΕΔ έχει γνωμοδοτήσει θετικά. Σε περίπτωση που η ΕΕΔ 
γνωμοδοτήσει αρνητικά ,ο ΕΟΦ δεν μπορεί να χορηγήσει 
την έγκριση .Σε περίπτωση που η γνώμη της ΕΕΔ είναι θε¬ 
τική ο ΕΟΦ δύναται να χορηγήσει την έγκριση. 

Σε περίπτωση που η προθεσμία για λήψη απόφασης 
από τον ΕΟΦ παρέλθει άπρακτη και εφόσον η ΕΕΔ έχει 


γνωμοδοτήσει θετικά, μπορεί να αρχίσει η κλινική μελέτη 
με τεκμαιρόμενη σιωπηρή έγκριση του ΕΟΦ στην περί¬ 
πτωση αυτή. 

2. Πριν από την έναρξη οιασδήποτε κλινικής μελέτης, ο 
χορηγός είναι υποχρεωμένος να υποβάλει εγγράφως αί¬ 
τηση και πλήρη φάκελο της υπό έγκριση μελέτης στην 
αρμόδια Υπηρεσία του ΕΟΦ και στην ΕΕΔ .Οι σχετικές με 
τη λήψη αυτών των αποφάσεων διαδικασίες μπορούν να 
διεξάγονται παραλλήλως εφόσον το επιθυμεί ο χορηγός. 

3. Εάν ο ΕΟΦ γνωστοποιήσει στον χορηγό ότι έχει αι¬ 
τιολογημένες αντιρρήσεις, ο χορηγός μπορεί, για μία και 
μόνη φορά, να τροποποιήσει ή να συμπληρώσει το περιε¬ 
χόμενο της αίτησης που αναφέρεται στην παράγραφο 2, 
προκειμένου να ληφθούν υπόψη οι αντιρρήσεις. Εάν ο χο¬ 
ρηγός δεν ανταποκριθεί αναλόγως στην εν λόγω αίτηση, 
η τελευταία θεωρείται ότι έχει απορριφθεί και η κλινική 
μελέτη δεν μπορεί να αρχίσει. 

4. Η εξέταση μιας νομότυπης αίτησης έγκρισης από τον 
ΕΟΦ πραγματοποιείται το ταχύτερο δυνατόν και δεν 
υπερβαίνει τις 60 ημέρες. Ο ΕΟΦ μπορεί ωστόσο να κοι¬ 
νοποιήσει στον χορηγό, ακόμη και πριν από τη λήξη της 
περιόδου αυτής, ότι δεν έχει αντιρρήσεις. Ουδεμία πε¬ 
ραιτέρω παράταση της προθεσμίας του προηγούμενου 
εδαφίου χορηγείται, εκτός αν πρόκειται για μελέτες των 
φαρμάκων που αναφέρονται στην παράγραφο 6 του άρ¬ 
θρου 7, για τα οποία χορηγείται παράταση της προθε¬ 
σμίας για 30 το πολύ ημέρες ακόμη. 

Γ ια τα προϊόντα αυτά η προθεσμία των 90 ημερών μπο¬ 
ρεί να παραταθεί για 90 ακόμη ημέρες σε περίπτωση δια- 
βουλεύσεως μιας ομάδας ή μιας επιτροπής. Στην περί¬ 
πτωση αλλογονιδιακής κυτταρικής θεραπείας δεν υπάρ¬ 
χει χρονικό όριο για την προθεσμία έγκρισης. 

5. Ωστόσο, με την επιφύλαξη της παραγράφου 6 του 
παρόντος άρθρου, απαιτείται γραπτή άδεια διεξαγωγής 
για την έναρξη κλινικής μελέτης φαρμακευτικών προϊό¬ 
ντων που δεν έχουν άδεια κυκλοφορίας κατά την έννοια 
του άρθρου 2 της Υπουργικής Απόφασης Υ6α/3221(ΦΕΚ 
782/Β/12.9.1995) και τα οποία αναφέρονται στο μέρος Α 
του παραρτήματος του κανονισμού (ΕΕ) αριθ. 2309/93, 
καθώς και για τα άλλα φαρμακευτικά προϊόντα με ειδικά 
χαρακτηριστικά, όπως φαρμακευτικά προϊόντα των οποί¬ 
ων το(α) ενεργό(ά) συστατικό(ά) είναι βιολογικό(ά) προϊ¬ 
όντα) ανθρώπινης ή ζωικής προέλευσης ή περιέχει(ουν) 
βιολογικά στοιχεία ανθρώπινης ή ζωικής προέλευσης ή η 
παραγωγή των οποίων απαιτεί την παρουσία τέτοιων 
στοιχείων. 

6. Απαιτείται γραπτή άδεια διεξαγωγής για την έναρξη 
κλινικών μελετών που αφορούν φαρμακευτικά προϊόντα 
γονιδιακής θεραπείας, θεραπείας σε σωματικά κύτταρα, 
συμπεριλαμβανομένης της αλλογονιδιακής κυτταρικής 
θεραπείας καθώς και άλατα φαρμακευτικά προϊόντα που 
περιέχουν γενετικώς τροποποιημένους οργανισμούς. 
Δεν επιτρέπεται η διενέργεια μελετών γονιδιακής θερα¬ 
πείας που οδηγούν σε τροποποίηση της γενετικής ταυτό¬ 
τητας του συμμετέχοντος. 

7. Η άδεια διεξαγωγής χορηγείται με την επιφύλαξη της 
εφαρμογής, ενδεχομένως, της Υπουργικής Απόφασης 
952/95 (ΦΕΚ 1030/Β/1995) για την περιορισμένη χρήση 
γενετικώς τροποποιημένων μικροοργανισμών και της 
Υπουργικής Απόφασης 887/995 (ΦΕΚ 1008/Β/1995) για 
τη σκόπιμη ελευθέρωση γενετικώς τροποποιημένων ορ¬ 
γανισμών στο περιβάλλον. 

Άρθρο 9 

Διεξαγωγή κλινικής μελέτης 

1. Κατά τη διεξαγωγή μιας κλινικής μελέτης μπορεί να 
γίνουντροποποιήσεις με τη διαδικασία που περιγράφεται 
πιο κάτω: 

α) Μετά την έναρξη της κλινικής μελέτης, ο χορηγός 
μπορεί να επιφέρει τροποποιήσεις στο πρωτόκολλο. 
Όταν οι τροποποιήσεις αυτές είναι ουσιώδεις και μπορεί 
να έχουν επιπτώσεις στην ασφάλεια των συμμετεχόντων 
ή να μεταβάλουν την ερμηνεία των επιστημονικών στοι¬ 
χείων στα οποία στηρίζεται η διεξαγωγή της μελέτης, ή 
εάν είναι κατά άλλο τρόπο σημαντικές, ο χορηγός κοινο¬ 
ποιεί τους λόγους και το περιεχόμενο των τροποποιήσε¬ 
ων αυτών στον ΕΟΦ και τις αρμόδιες αρχές των οικείων 
κρατών μελών αν πρόκειται για πολυκεντρική μελέτη που 
διεξάγεται σε περισσότερα κράτη μέλη και ενημερώνει 
την ΕΕΔ σύμφωνα με τα άρθρα 7 και 9 της παρούσης 
Υπουργικής Απόφασης. Βάσει των στοιχείων που αναφέ- 
ρονται στην παράγραφο 3 του άρθρου 7, καιτηρουμένων 
των διατάξεων του άρθρου 8, η ΕΕΔ γνωμοδοτεί σχετικά 
με την προτεινόμενη τροποποίηση εντός 35 το πολύ ημε¬ 
ρών από την παραλαβή της νομότυπης προτεινόμενης 
τροποποίησης. Εάν η εν λόγω γνώμη είναι αρνητική, ο χο¬ 
ρηγός δεν μπορεί να τροποποιήσει το πρωτόκολλο. Εάν η 
γνώμη της ΕΕΔ είναι θετική και ο ΕΟΦ δεν διατυπώσει 
γραπτώς αιτιολογημένες αντιρρήσεις κατά των εν λόγω 
ουσιαστικών τροποποιήσεων εντός προθεσμίας τριάντα 
πέντε (35) ημερών από την υποβολή της αίτησης τροπο¬ 
ποίησης και του πλήρους φακέλου της , ο χορηγός συνε¬ 
χίζει τη διεξαγωγή της κλινικής μελέτης με βάση το τρο¬ 
ποποιημένο πρωτόκολλο. Διαφορετικά, ο χορηγός είτε 
λαμβάνει υπόψη τις αντιρρήσεις και προσαρμόζει ανάλο¬ 
γα τη σχεδιαζόμενη τροποποίηση του πρωτοκόλλου, είτε 
αποσύρει την πρόταση τροποποίησης. 

β) Με την επιφύλαξη του σημείου (α) και αναλόγως των 
περιστάσεων, και ιδίως σε περίπτωση εμφανίσεως οποι¬ 
οσδήποτε νέου συμβάντος που αφορά τη διεξαγωγή της 
μελέτης ή την ανάπτυξη του υπό έρευνα φαρμάκου, όταν 
το νέο αυτό συμβάν ενδέχεται να θίξει την ασφάλεια των 
συμμετεχόντων, ο χορηγός καθώς και ο ερευνητής λαμ¬ 
βάνουν τα κατάλληλα επείγοντα μέτρα ασφαλείας προ- 
κειμένου να προστατεύσουν τους συμμετέχοντες από 
άμεσο κίνδυνο. Ο χορηγός ενημερώνει αμέσως τον ΕΟΦ 
για τα νέα αυτά συμβάντα και για τα ληφθέντα μέτρα και 
φροντίζει να ενημερώσει συγχρόνως και την ΕΕΔ. 

2. Εντός 90 ημερών από την περάτωση κλινικής μελέ¬ 
της, ο χορηγός γνωστοποιεί στον ΕΟΦ, καθώς και στην 
ΕΕΔ, ότι η κλινική μελέτη περατώθηκε. Όταν η διεξαγωγή 
της κλινικής μελέτης πρέπει να διακοπεί πρόωρα, η προ¬ 
θεσμία αυτή μειώνεται στις 15 ημέρες και εκτίθενται σα¬ 
φώς οι λόγοι της διακοπής. 

Άρθρο 10 

Ανταλλαγή πληροφοριών 

1. Εφόσον μια κλινική μελέτη πραγματοποιείται στην 
Ελλάδα, ο ΕΟΦ εγγράφει σε ευρωπαϊκή βάση δεδομένων, 
στην οποία έχουν πρόσβαση μόνον οι αρμόδιες αρχές 
των κρατών μελών, ο Ευρωπαϊκός Οργανισμός Αξιολόγη¬ 
σης Φαρμάκων και η Ευρωπαϊκή Επιτροπή: 

α) στοιχεία από την αίτηση άδειας που αναφέρεται στην 
παράγραφο 2 του άρθρου 9, 


β) τυχόν τροποποιήσεις της εν λόγω αίτησης, βάσει της 
παραγράφου 3 του άρθρου 9, 
γ) τυχόν τροποποιήσεις του πρωτοκόλλου βάσει του 
σημείου (α) του άρθρου 10, 
δ) τη θετική γνώμη της ΕΕΔ, 
ε) τη δήλωση περάτωσης της κλινικής μελέτης και 
στ) αναφορά στις επιθεωρήσεις για τη διαπίστωση της 
τήρησης της ορθής κλινικής πρακτικής. 

2. Κατόπιν αιτιολογημένης αιτήσεως κράτους μέλους, 
του Ευρωπαϊκού Οργανισμού Αξιολόγησης Φαρμάκων ή 
της Ευρωπαϊκής Επιτροπής, ο ΕΟΦ παρέχει όλες τις συ¬ 
μπληρωματικές πληροφορίες πέραν αυτών που έχουν 
ήδη εισαχθεί στην ευρωπαϊκή βάση δεδομένων για τη συ¬ 
γκεκριμένη κλινική μελέτη. Το ίδιο ισχύει σε περίπτωση αι¬ 
τήματος του ΕΟΦ προς άλλο κράτος μέλος. 

3. Τα δεδομένα που θα εισάγονται στην Ευρωπαϊκή Βά¬ 
ση Δεδομένων και οι μέθοδοι της ηλεκτρονικής διαβίβα¬ 
σης των δεδομένων θα καθορίζονται με λεπτομερείς οδη¬ 
γίες της Ε.Επιτροπής λαμβανομένου υπόψη του εμπι- 
στευτικού χαρακτήρα των δεδομένων. 

Άρθρο 11 

Αναστολή μελέτης, παραβάσεις 

1. Εάν ο ΕΟΦ έχει αντικειμενικούς λόγους να θεωρεί ότι 
δεν πληρούνται πλέον οι όροι της αίτησης έγκρισης που 
αναφέρεται στην παράγραφο 2 του άρθρου 9 ή κατέχει 
στοιχεία που εγείρουν αμφιβολίες όσον αφορά την ασφά¬ 
λεια ή την επιστημονική αξιοπιστία της κλινικής μελέτης, 
μπορεί να αναστέλλει ή να απαγορεύει την εν λόγω κλινι¬ 
κή μελέτη, ενημερώνοντας τον χορηγό για το θέμα αυτό. 
Ο ΕΟΦ, πριν από τη λήψη απόφασης και εκτός εάν υφί- 
σταται επικείμενος κίνδυνος, ζητεί τη γνώμη του χορηγού 
και/ή του ερευνητή, η οποία πρέπει να δοθεί εντός επτά 
ημερολογιακών ημερών. Στην περίπτωση αυτή, ο ΕΟΦ 
ενημερώνει αμέσως τις άλλες αρμόδιες αρχές, την ΕΕΔ, 
τον Ευρωπαϊκό Οργανισμό Αξιολόγησης Φαρμάκων και 
την Ευρωπαϊκή Επιτροπή για την απόφασή του περί ανα¬ 
στολής ή απαγόρευσης της κλινικής μελέτης, καθώς και 
για την αιτία. 

2. Εάν ο ΕΟΦ έχει αντικειμενικούς λόγους να θεωρεί ότι 
ο χορηγός ή ο ερευνητής ή οιοσδήποτε άλλος συμμετέ¬ 
χει στη μελέτη δεν ανταποκρίνεται πλέον στις υποχρεώ¬ 
σεις του, τον ειδοποιεί αμέσως σχετικά και του εκθέτει το 
σχέδιο δράσης που πρέπει να εφαρμόσει για να επανορ¬ 
θώσει. Ο ΕΟΦ ενημερώνει αμέσως την ΕΕΔ, τις άλλες αρ¬ 
μόδιες αρχές και την Ευρωπαϊκή Επιτροπή για το σχέδιο 
δράσης. 

Άρθρο 12 

Παρασκευή και εισαγωγή υπό έρευνα φαρμάκων 

1 .α) Για την παρασκευή και εισαγωγή των υπό έρευνα 
φαρμακευτικών προϊόντων απαιτείται η κατοχή αδείας. 

β) Τα ερευνητικά φαρμακευτικά προϊόντα καθώς και τα 
εικονικά φάρμακα (ρΙαοθόο) διακινούνται με ευθύνη του 
προϊσταμένου φαρμακοποιού της φαρμακευτικής υπηρε¬ 
σίας του νοσοκομείου (δημόσιου ή ιδιωτικού), ή του κύρι¬ 
ου ερευνητή με την προϋπόθεση ότι, διασφαλίζεται η τή¬ 
ρηση των προβλεπομένων από τους κανόνες Ορθής Κλινι¬ 
κής Πρακτικής σχετικά με τις συνθήκες διακίνησης και 
αποθήκευσης των ερευνητικών φαρμάκων. Στην περίπτω¬ 
ση που το φάρμακο διακινείται μέσω του κύριου ερευνητή, 
ενημερώνεται κατάλληλα ο προϊστάμενος φαρμακοποιός 
της φαρμακευτικής υπηρεσίας του νοσοκομείου. 

2. Ο κάτοχος της άδειας που αναφέρεται στην παρά¬ 
γραφο 1 α πρέπει να διαθέτει μονίμως και συνεχώς του¬ 
λάχιστον ένα ειδικευμένο πρόσωπο το οποίο να ανταπο- 
κρίνεται στις προϋποθέσεις του άρθρου 13 της Υπουργι¬ 
κής Απόφασης Α6α/9392/91 (ΦΕΚ233/Β/7.4.1992) και το 
οποίο είναι υπεύθυνο για την εκτέλεση των υποχρεώσεων 
που ορίζονται στην παράγραφο 3 του παρόντος άρθρου. 

3. Το ειδικευμένο πρόσωπο που αναφέρεται στο άρθρο 
13 της Υπουργικής Απόφασης Α6/9392/91 (ΦΕΚ 233/Β/ 
7.4.1992), με την επιφύλαξη των σχέσεών του με τον πα¬ 
ρασκευαστή ή τον εισαγωγέα, που αναφέρονται στην 
ανωτέρω Υπουργική Απόφαση, είναι υπεύθυνο να μερι¬ 
μνά ώστε: 

α) στην περίπτωση υπό έρευνα φαρμακευτικών προϊό¬ 
ντων που παρασκευάζονται στην Ελλάδα, κάθε παρτίδα 
φαρμάκου να έχει παρασκευαστεί και ελεγχθεί σύμφωνα 
με τις απαιτήσεις της υπουργικής απόφασης Υ6/11228/ 
1992 (ΦΕΚ 322/Β/6.5.1993) σχετικά με τον καθορισμό των 
αρχών και των κατευθυντηρίων γραμμών που αφορούν 
τους κανόνες καλής παρασκευής φαρμάκων υπό έρευνα 
που προορίζονται για ανθρώπινη χρήση, με το φάκελο 
προδιαγραφών του προϊόντος και με τις πληροφορίες 
που κοινοποιούνται δυνάμει του άρθρου 10 παράγραφος 
2 της παρούσης Υπουργικής Απόφασης, 

β) στην περίπτωση υπό έρευνα φαρμακευτικών προϊό¬ 
ντων που παρασκευάζονται σε τρίτη χώρα, κάθε παρτίδα 
παρασκευής να έχει παρασκευαστεί και ελεγχθεί σύμφω¬ 
να με κανόνες καλής παρασκευής τουλάχιστον ισοδύνα¬ 
μους προς εκείνους, της υπουργικής απόφασης Υ6/ 
11228/1992 (ΦΕΚ 322/Β/6.5.1993) σύμφωνα μετο φάκελο 
προδιαγραφών του προϊόντος, και κάθε παρτίδα παρα¬ 
σκευής να έχει ελεγχθεί σύμφωνα με τις πληροφορίες 
που κοινοποιούνται δυνάμειτου άρθρου 10 παράγραφος. 
2 της ανωτέρω Υπουργικής Απόφασης, 

γ) στην περίπτωση υπό έρευνα φαρμακευτικού προϊό¬ 
ντος το οποίο είναι φαρμακευτικό προϊόν σύγκρισης που 
προέρχεται από τρίτη χώρα και διαθέτει άδεια κυκλοφο¬ 
ρίας, όταν είναι αδύνατον να ληφθούντα έγγραφα που πι¬ 
στοποιούν ότι κάθε παρτίδα παρασκευής έχει παρασκευ¬ 
αστεί σύμφωνα με κανόνες καλής παρασκευής τουλάχι¬ 
στον ισοδύναμους προς τους προαναφερόμενους, κάθε 
παρτίδα παρασκευής να έχει υποβληθεί σε όλες τις ανα¬ 
λύσεις, δοκιμές ή ελέγχους που είναι κατάλληλες και ανα¬ 
γκαίες για την επιβεβαίωση της ποιότητάς του σύμφωνα 
με τις πληροφορίες που κοινοποιούνται δυνάμει του άρ¬ 
θρου 10 παράγραφος 2 της ανωτέρω Υπουργικής Από¬ 
φασης. 

Οιλεπτομερείς οδηγίες σχετικά μετά στοιχεία που πρέ¬ 
πει να λαμβάνονται υπόψη κατά την αξιολόγηση των προϊ¬ 
όντων ενόψει της αποδέσμευσης της παρτίδας εντός της 
Κοινότητας καταρτίζονται βάσει των κατευθυντήριων 
γραμμών καλής παρασκευής και ιδίως βάσει του παραρ¬ 
τήματος 13 αυτών. Οι οδηγίες αυτές θεσπίζονται απάτην 
Ε.Ε. και δημοσιεύονται σύμφωνα με την Υπουργική Από¬ 
φαση Α6Α9392/91 (ΦΕΚ 233/Β/7.4.92). Στην περίπτωση 
που τηρούνται οι διατάξεις των σημείων α), β) και γ) του 
παρόντος άρθρου, τα υπό έρευνα φαρμακευτικά προϊό¬ 
ντα απαλλάσσονται των περαιτέρω ελέγχων όταν εισάγο- 
νται σε ένα άλλο κράτος μέλος συνοδευόμενα από πιστο¬ 
ποιητικά αποδέσμευσης υπογεγραμμένα από το ειδικευ¬ 
μένο πρόσωπο. 

4. Σε όλες τις περιπτώσεις, το ειδικευμένο πρόσωπο 
πρέπει να πιστοποιεί σε μητρώο ή σε ισοδύναμο έγγραφο 


ότι κάθε παρτίδα παραγωγής τηρεί τους όρους του πα¬ 
ρόντος άρθρου. Αυτό το μητρώο ή ισοδύναμο έγγραφο 
ενημερώνεται στην πορεία των εργασιών και παραμένει 
στη διάθεση του ΕΟΦ για πέντε (5) έτη. 

5. Κάθε πρόσωπο το οποίο, κατά την έναρξη εφαρμο¬ 
γής της παρούσης Υπουργικής Απόφασης ασκεί, προκει- 
μένου περί των υπό έρευνα φαρμάκων, καθήκοντα ειδι¬ 
κευμένου προσώπου του άρθρου 13 της Υπουργικής 
Απόφασης Α6Α9392/91 (ΦΕΚ 233/Β/7.4.92) χωρίς όμως 
να πληροί τους όρους που προβλέπονται από το άρθρο 
αυτό επιτρέπεται να συνεχίζει τις δραστηριότητες αυτές. 

Άρθρο 13 
Επισήμανση 

Τα στοιχεία της επισήμανσης πρέπει να αναγράφονται 
στην ελληνική γλώσσα. Τα στοιχεία αυτά, που πρέπει να 
αναγράφονται επί της εξωτερικής συσκευασίας των υπό 
έρευνα φαρμακευτικών προϊόντων ή, ελλείψει αυτής, επί 
της στοιχειώδους συσκευασίας, δημοσιεύονται στον Ευ¬ 
ρωπαϊκό Κοινοτικό Οδηγό Ορθής Πρακτικής για την πα¬ 
ρασκευή των δοκιμαζόμενων φαρμάκων. 

Άρθρο 14 

Επαλήθευση της συμμόρφωσης προς τους Κανόνες 
Ορθής Κλινικής Πρακτικής και τις Προδιαγραφές 
Καλής Παραγωγής για τα υπό έρευνα φάρμακα 

1. Προκειμένου να ελέγχεται η τήρηση των διατάξεων 
των σχετικών με την ορθή κλινική πρακτική και τις Προδια¬ 
γραφές Καλής Παραγωγής, ο ΕΟΦ ορίζει επιθεωρητές, 
επιφορτισμένους με την επιθεώρηση των χώρων κλινικής 
μελέτης, ειδικότερα δε: του ή των κέντρων όπου διεξάγε¬ 
ται η κλινική μελέτη, των χώρων παρασκευής του υπό 
έρευνα φαρμακευτικού προϊόντος, κάθε εργαστηρίου 
αναλύσεων που χρησιμοποιείται για την κλινική μελέτη 
και/η των χώρων του χορηγού. Οι επιθεωρήσεις διενερ- 
γούνται από τον ΕΟΦ, ο οποίος ενημερώνει τον Ευρωπαϊ¬ 
κό Οργανισμό Αξιολόγησης Φαρμάκων, διενεργούνται δε 
εξ ονόματος της Κοινότητας και τα αποτελέσματά τους 
αναγνωρίζονται από όλα τα άλλα κράτη μέλη. Ο συντονι¬ 
σμός των επιθεωρήσεων γίνεται από τον Ευρωπαϊκό Ορ¬ 
γανισμό Αξιολόγησης Φαρμάκων, στα πλαίσια των έκτου 
Κανονισμού (ΕΕ) αριθ. 2309/93 αρμοδιοτήτων του. Ένα 
κράτος μέλος δύναται να ζητήσειτη συνδρομή άλλου κρά¬ 
τους μέλους για αυτό το θέμα. 

2. Μετά την επιθεώρηση, συντάσσεται έκθεση επιθεω- 
ρήσεως. Η έκθεση αυτή τίθεται στη διάθεση του χορηγού, 
τηρουμένου του εμπιστευτικού χαρακτήρα των στοιχεί¬ 
ων. Κατόπιν αιτιολογημένης αιτήσεως, η έκθεση μπορεί 
να τεθεί στη διάθεση των λοιπών κρατών μελών, της ΕΕΔ 
καθώς και του ΕΟΦ. 

3. Νέα επιθεώρηση μπορεί να διενεργηθεί εάν ζητηθεί 
απάτην Ευρωπαϊκή Επιτροπή, ύστερα από αίτηση του Ευ¬ 
ρωπαϊκού Οργανισμού Αξιολόγησης Φαρμάκων στα 
πλαίσια των εκ του κανονισμού (ΕΟΚ) αριθ. 2309/93 αρ¬ 
μοδιοτήτων του, ή ενός ενδιαφερομένου κράτους μέ¬ 
λους, και κατόπιν διαβουλεύσεως με τα ενδιαφερόμενο 
κράτη μέλη, εφόσον ο έλεγχος της συμμόρφωσης προς 
την παρούσα οδηγία καταδεικνύει την ύπαρξη διαφορών 
από το ένα κράτος μέλος στο άλλο. 

4. Με την επιφύλαξη των συμφωνιών που τυχόν συνήψε 
η Κοινότητα με τρίτες χώρες, η Ευρωπαϊκή Επιτροπή, κα¬ 
τόπιν αιτιολογημένης αιτήσεως ενός κράτους μέλους ή 
εξ ιδίας πρωτοβουλίας, ή ένα κράτος μέλος, μπορούν να 

προτείνουν επιθεώρηση του κέντρου διεξαγωγής της με¬ 
λέτης και/ή των εγκαταστάσεων του χορηγού και/ή του 
παρασκευαστού που είναι εγκατεστημένοι σε τρίτη χώρα. 
Η επιθεώρηση διενεργείται από επιθεωρητές της Κοινό¬ 
τητας, καταλλήλων προσόντων. 

Άρθρο 15 

Γνωστοποίηση ανεπιθύμητων συμβάντων 

1. Ο ερευνητής πρέπει να αναφέρει αμέσως στο χορη¬ 
γό κάθε σοβαρό ανεπιθύμητο συμβάν εκτός από εκείνα 
που καθορίζονται στο πρωτόκολλο ή το εγχειρίδιο του 
ερευνητή ως μη χρήζοντα άμεσης αναφοράς. Η άμεση 
αναφορά θα πρέπει να ακολουθείται από λεπτομερείς 
γραπτές αναφορές. Η άμεση και οι μεταγενέστερες ανα¬ 
φορές παρακολούθησης πρέπει να ταυτοποιούν τους 
συμμετέχοντες με μοναδικούς κωδικούς αριθμούς που 
έχουν καθοριστεί γι’ αυτούς. 

2. Τα ανεπιθύμητα συμβάντα και/ή τα εκτός φυσιολογι¬ 
κών τιμών εργαστηριακά ευρήματα που καθορίζονται στο 
πρωτόκολλο ως κρίσιμα για την αξιολόγηση της ασφάλει¬ 
ας θα αναφέρονται στο χορηγό σύμφωνα με τις απαιτή¬ 
σεις για την αναφορά και εντός των προθεσμιών που κα¬ 
θορίζονται στο πρωτόκολλο. 

3. Σε περίπτωση αναφοράς θανάτου ενός συμμετέχο- 
ντα, ο ερευνητής πρέπει να παρέχει στο χορηγό, στον 
ΕΟΦ και στην ΕΕΔ κάθε πρόσθετη πληροφορία που θα 
απαιτηθεί. 

4. Ο χορηγός πρέπει να τηρεί λεπτομερή αρχεία όλων 
των ανεπιθύμητων συμβάντων που του αναφέρονται από 
τον ή τους ερευνητές. Τα αρχεία αυτά πρέπει να κατατί¬ 
θενται στον ΕΟΦ εφόσον αυτό απαιτηθεί. 

Άρθρο 16 

Γνωστοποίηση σοβαρών ανεπιθύμητων ενεργειών 

1 ,α) Ο χορηγός πρέπει να διασφαλίζει ότι όλες οι πλη¬ 
ροφορίες που σχετίζονται με ύποπτες σοβαρές απροσ¬ 
δόκητες ανεπιθύμητες ενέργειες οι οποίες είναι θανατη¬ 
φόρες ή απειλητικές για τη ζωή καταγράφονται και ανα- 
φέρονται το ταχύτερο δυνατόν στον ΕΟΦ και την ΕΕΔ το 
αργότερο εντός επτά (7) ημερών αφότου έγιναν γνωστές 
στο χορηγό και ότι οι σχετικές μετηνπαρακολούθησητων 
περιστατικών πληροφορίες ανακοινώνονται στη συνέχεια 
μέσα σε μία συμπληρωματική προθεσμία οκτώ (8) ημε¬ 
ρών. 

β) Όλες οι άλλες ύποπτες σοβαρές απροσδόκητες ανε¬ 
πιθύμητες ενέργειες θα αναφέρονται στον ΕΟΦ και στην 
ΕΕΔ το συντομότερο δυνατόν αλλά εντός 15 ημερών το 
αργότερο από τη στιγμή που ο χορηγός έλαβε γνώση αυ¬ 
τών για πρώτη φορά. 


γ) Ο ΕΟΦ καταγράφει όλες τις ύποπτες σοβαρές 
απροσδόκητες ανεπιθύμητες ενέργειες ενός υπό έρευνα 
φαρμακευτικού προϊόντος που τίθενται υπόψη του. 

δ) Ο χορηγός θα ενημερώνει επίσης όλους τους ερευ¬ 
νητές. 

2. Ο χορηγός πρέπει να καταθέτει στον ΕΟΦ και στην 
ΕΕΔ μια φορά κατ' έτος και καθ’ όλη τη διάρκεια της κλι¬ 
νικής μελέτης κατάλογο όλων των ύποπτων απροσδόκη¬ 
των σοβαρών ανεπιθύμητων ενεργειών που συνέβησαν 
κατά το διάστημα αυτό καθώς και έκθεση σχετικά με την 
ασφάλεια των συμμετεχόντων. 

3. Ο ΕΟΦ εξασφαλίζει την άμεση εισαγωγή όλων των 
ύποπτων απροσδόκητων σοβαρών ανεπιθύμητων ενερ¬ 
γειών ενός υπό έρευνα φαρμακευτικού προϊόντος που 
ετέθησαν υπόψη του στην ευρωπαϊκή βάση δεδομένων 
στην οποία θα έχουν πρόσβαση, δυνάμει του άρθρου 11 
παράγραφος 1, μόνον οι αρμόδιες αρχές των κρατών με¬ 
λών, ο Ευρωπαϊκός Οργανισμός για την Αξιολόγηση των 
Φαρμάκων και η Ευρωπαϊκή Επιτροπή. 

Άρθρο 17 

Γ ενικές διατάξεις-Κυρώσεις 

1 .Οι διατάξεις της παρούσης Υπουργικής Απόφασης 
δεν θίγουν τις διατάξεις περί αστικής και ποινικής ευθύ¬ 
νης του χορηγού ή του ερευνητού. Προς τον σκοπό αυ¬ 
τόν, ο χορηγός ή ο νόμιμος εκπρόσωπός του πρέπει να 
έχει την έδρα του εντός της Κοινότητας. Ο χορηγός πα¬ 
ρέχει δωρεάν τα υπό έρευνα φαρμακευτικά προϊόντα και 
ενδεχομένως τα ιατρικά βοηθήματα που απαιτούνται για 
τη χορήγησή τους. 

2. Σε περίπτωση παράβασης των διατάξεων της πα¬ 
ρούσας Υπουργικής απόφασης επιβάλλονται οι κυρώ¬ 
σεις του άρθρου 19 του Ν.Δ.96/1973(ΦΕΚ Α172) όπως 
αντικαταστάθηκεαπότο άρθρο 33του Ν. 1316/1983(ΦΕΚ 
Α 3) και τροποποιήθηκε από το άρθρο 50 του Ν.2519/ 
1997(ΦΕΚ Α 165). 

Άρθρο 18 

Έναρξη ισχύος και τελικές διατάξεις 

Η παρούσα απόφαση ισχύει από την 1/5/2004. Από την 
έναρξη ισχύος της παρούσης Υπουργικής Απόφασης κα- 
ταργείται κάθε αντίθετη διάταξη. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 30 Δεκεμβρίου 2003 

